《啸岩》
宋代·周裕

万窟藏云造化宽，仙源路在小江干。三冬洞府幽栖暖，九夏星槎稳泛寒。

飞雁忽经天柱过，蛰龙犹向石田蟠。揭名为报红尘客，尽把兹岩取次看。

作者简介：周裕，祁阳（今属湖南）人。哲宗元符三年（一一○○）进士。徽宗政和五年（一一一五）官辰州通判，擢御史。事见清嘉庆《祁阳县志》卷一九。今录诗二首。